बिहार के संग फेर भेदभाव ?
 केंद्र सरकार के तरफ सं बिहार के संग फेर पक्षपात कएल गेल. बिहार के गया स्थित ऑर्मी सर्विस कोर सेंटर ( ASC ) के बंगलुरु शिफ्ट कएल जा रहल अछि. जखन कि बंगलुरु मे डिफेंस के कइटा यूनिट पहिले सं मौजूद अछि. ई सभ रक्षा मंत्रालय के ओर सं भs रहल अछि. अखन देश के रक्षा मंत्री छथिन्ह ए के एंटोनी जी. एंटोनी जी कर्नाटक के पड़ोसी राज्य केरल के मुख्यमंत्री रहि चुकल छथिन्ह. आओर अखन के केंद्रीय मंत्रिमंडल मे बिहार प्रतिनिधित्व सिफर अछि.
 बिहार के मुख्यमंत्री नीतीश कुमार एहि मामला पर अपन कड़ा नाराजगी जतबैत एकटा पत्र रक्षा मंत्री के लिखलखिन्ह अ. पत्र मे ओ कहलखिन्ह अ जे गया ASC सेंटर के एहिठाम सं बंगलुरु शिफ्ट करनाय राज्य के लोक के संग नाइंसाफी होएत. एहि सेंटर सं इलाका के हजारों लोक के रोजी-रोटी जुड़ल अछि. रोजगार मिलि रहल अछि. एकरा एहिठाम सं गेलाह सं ओ सभ सड़क पर आबि जएताह. रक्षा मंत्री के लिखल अपन पत्र मे मुख्यमंत्री इहो कहलथिन्ह अ जे बिहार बाढ़ि आओर भूकम्प प्रभावित जोन मे आबैत अछि. आओर गया मे एएससी सेंटर के रहला सं लोक के कोनो आपदा के समय मे तुरंत राहत मिलय के उम्मीद बनल रहैत अछि. सेंटर के हटला सं बिहार एहि सुविधा सं सेहो वंचित भs जाएत.
 बिहार मे अखन सेना के मात्र दु टा केंद्र अछि. दानापुर मे सब एरिया हेडक्वार्टर आओर गया मे एएससी सेंटर. गया मे अखन जे ई सेंटर अछि ओ करीब 600 एकड़ मे फैलल अछि. रक्षा मंत्रालय एकरा एहि ठाम सं हटा बंगलुरु लs जाए चाहैत अछि. मुदा होहल्ला सं बचल लेल एकटा झुनझुना सेहो थमाएल जा रहल अछि. सरकार एहिठाम ऑफिसर्स ट्रेनिंग एकेडमी ( OTA ) बनाबय चाहैत अछि. ओटीए मे शॉर्ट सर्विस कमीशन ऑफिसर्स के प्रशिक्षण देल जाएत. चेन्नई ओटीए के बाद ई देश के दोसर ओटीए संस्थान होएत जतय ऑफिसर्स के प्रशिक्षण देल जाएत. ओना इंडियन मिलिटरी एकेडमी देहरादून मे सेहो ऑफिसर सभ के ट्रेनिंग देल जाएत अछि. अगर देहरादून के देखल जाए त ई देश के तेसर संस्थान होएत. मुदा एकर मतलब ई नहिं जे पहिने सं जे सेंटर अछि ओकरा हटा क दोसर ठाम लs जाएल जाए. सेंटर गया मे बनल रहय एकरा लेल सभ पार्टी के प्रतिनिधित्व के मिलिजुलि कs केंद्र सरकार के पास उठयबाक चाही. बिहार के संग अखन धरि बड़ नाइंसाफी भेल अछि. आब लोक के एकरा सभ के खिलाफ आवाज उठाबय पड़त. अपन आवाज बुलंद करय पड़त. अपन-अपन इलाका के सांसद. . . राज्यसभा सांसद के जगाबय पड़त जे आबो उठु. . . पार्टी पॉलिटिक्स के छोड़ि राज्य विकास के लेल एक होउ. आब बैसि कs राजनीति कएला सं काज नहिं चलत. दौड़-धूप करु. अहां सभ के कि लगैत अछि. अखन धरि जे बिहार के संग होएत आबैत रहल अछि ओ आगां सेहो होएत रहय ? अगर नहिं त देखैत कि छी अपन-अपन एमपी पर दबाव बनाउ. अगर से नहिं कs सकय छी त कम सं कम अपन बिचार त एहि ठाम राखिए सकय छी नहि . कि सेहो नहि ?
 महाराष्ट्र मे एक बेर फेर बिहार के अपमान भेल अछि. पुणे के एकटा लॉ इंस्टीच्यूट मे इंटरव्यू के लेल गेल छात्र के बिहारी कहि के बुलाएल गेल. बिहारी कहि क बुलाबय वाला कोनो अनपढ़ ओर गंवार लोक नहिं छलाह. बिहारी बुलाबय वाला छलाह इंटरव्यू बोर्ड के सदस्य. एतबा नहिं इंटरव्यू बोर्ड के सदस्य बिहारी के ताना देबय के संग हिनका संग के इहो कहलाह जे आबि गेलाह क्राइम प्रदेश के निवासी. एडमिशन के लेल बिहार सं संस्थान मे इंटरव्यू देबय लेल गेल छात्र के अपमानित कएल गेल. ई वाक्या रोड पर चलैत आ एम्हर-ओम्हर नहिं भेल अछि. वाक्या भेल अ देश के सम्मानित लॉ इंस्टीच्यूट मे.
 ई घटना के खबर मिलला के बाद सं लोक सन्न छथि. अहां सोचि सकय छी जे इंटरव्यू बोर्ड के लोक के केहन मानसिकता अछि. लॉ के माध्यम सं ओ लोक के न्याय. . . सामाजिक समरसता के प्रयास कि करथिन्ह ? ओ त समाज मे जहर घोलय के काज कs रहल छथि. एकर जतेक निंदा कएल जाए कम होएत. इंटरव्यू के एहन सदस्य के खिलाफ कार्रवाई करैत महाराष्ट्र सरकार के तुरंत एहन लोक के बाहर के रास्ता देखयबाक चाही. एहन लोक समाज के लेल कलंक अछि जे समाज के. . . देश के बांटय के कोशिश क रहल छथि. लोक राज ठाकरे के कहैत छल. मुदा एहन पढ़ल- लिखल लोक. . . देश के दिशा देय वाला लोक त आओर खतरनाक अछि देश के विकास के रास्ता मे. एहन लोक के सख्त सं सख्त सजा देबय के जरूरत छै जाही सं दोसर लोक एहि तरहक हिम्मत नहिं क सकय.
 मुख्यमंत्री नीतीश कुमार एहि मामला के गंभीरता सं लैत केंद्रीय गृह मंत्री आओर महाराष्ट्र के मुख्यमंत्री के पत्र भेजलखिन्ह अ. अपन पत्र मे नीतीश जी कहलथिन्ह अ कि बिहारी छात्र सभ के सुरक्षा के लsक कठोर कदम उठाबय के जरूरत अछि. नीतीश जी इहो कहलखिन्ह जे लॉ इंस्टीट्यूट मे बिहार के छात्र सं आपत्तिजनक सवाल पूछल जा रहल अछि. छात्र के इंटरव्यू बोर्ड के बिहारी विरोधी रुख के सामना करय पड़ि रहल अछि. इंटरव्यू के दौरान बिहारी छात्र सभ के कहल गेल जे बिहार क्राइमक कैपिटल अछि आओर बिहारी एहिठाम क्राइम करय लेल आबैत अछि. अपन चिट्ठी मे मुख्यमंत्री लिखलखिन्ह अ जे एहि सं बिहार के लोक के भावना के बड़का आघात पहुंचल अछि. महाराष्ट्र मे बिहारी छात्र आओर मजदूर के लगातार परेशान करनाय चिंता के बात अछि.
 मुदा कि करबय पिछला बेर जखन बिहारी छात्र सभ के मुम्बई. . . महाराष्ट्र मे मारल-पीटल गेल छल तखनो कांग्रेसे के सरकार छल केंद्र ओर राज्य दुनु ठाम. . . आओर अखनो दुनु ठाम कांग्रेसे के सरकार अछि. कांग्रेस सरकार बिहारी मामला पर अनठिआबय वाला मानसिकता राखैत अछि. मामला के टालय वाला रूख राखैत अछि. राज ठाकरे मामला पर सेहो अनठिआबैत-अनठिबैत हीरो बना देलक. अगर कांग्रेर सरकार के एहि मामला पर कनिओ संजीदा रहैत त अखन धरि इंटरव्यू बोर्ड के सदस्य के हटा देल गेल रहैत. मुदा केंद्र सरकार सेहो जेना जख्म पर नूने मलय के काज करैत अछि.
 आखिर बिहार के मेहनती. . . लगनशील. . . तेजतर्रार. . . हरफनमौला लोक के खिलाफ कहिआ तक ई सभ होएत रहत ? सरकार कोनो मामला के शुरूए मे गंभीरता सं किएक नहिं लैत अछि ? कि ऑस्ट्रेलिया. . . कनाडा मे जेना भारतीय छात्र के संग भs रहल अछि ओ भारत के दोसर राज्य मे बिहारी के संग होएत रहत कि ? ई सभ कहिआ तक चलैत रहत ?
 करय के कहल जाएत अछि. पासवर्ड बताबय लेल कहल जाएत अछि.
 के कमाई गवां सकय छी. एहन ईमेल सं बचि के रहब.
 करय के कहल जाएत अछि. पासवर्ड बताबय लेल कहल जाएत अछि.
 के कमाई गवां सकय छी. एहन ईमेल सं बचि के रहब.
 एकटा लड़का सं गप्प भs रहल छल. गप्प साहित्य. . . उपन्यास. . . कहानीक किताब पर भs रहल छल. ओ कइटा लेखक सभ के बारे मे बताबय लगलाह. प्रेम कथा पर सेहो गप्प भेल. हम हुनका सं पुछलिएन्हि जे कालीदास के पढ़ने छी कि नहिं. ओ कहलाह नहिं. हम कहलिएन्हि हम अहांक के हुनकर किछ किताब गिफ्ट करब. अहां हुनका पढ़ि लेब. प्रेम. . . परिणय. . . श्रृंगार पर हुनकर किताब के कोनो तुलना नहिं अछि. बेसि त नहिं मुदा जतेक किताब अखन धरि पढलहुं. . . जे बात हुनकर किताब मे अछि दोसर ठाम कतहुं नहिं मिलल. गप्प खत्म भेलाह के बाद सोचलहुं जे किताब खरीदे लेल जाय. पास के दोकान मे किताब नहिं मिलल. चलि गेलहुं नोएडा के सेक्टर 18 मार्केट आओऱ अट्टा बाजार. डेल्टा. . . गलगोटिया कइटा दोकान मे गेलहुं. कालीदास जीक अभिज्ञान शाकुंतलम. . . मेघदूत. . . ऋतुसंहार. . . रघुवंशम आओर कुमारसंभवम मे सं कोनो किताब नहिं मिलल. पांच-सात टा किताबक दोकान मे गेलहुं मुदा सभ ठाम जेना हिंदी. . . संस्कृतक किताब सं एलर्जी होए. एक त दोकानदार दोसर दोकान मे किताब खरीदय वाला लोक सभ सेहो हमरा एना घुरय लगलाह जेना कोनो दोसर ग्रहक प्राणी होय. दिल्ली. . . नोएडा जकां बड़का शहर मे त हिंदी. . . संस्कृतक किताब किछ खासे जगह पर मिलि सकैत अछि. आई- काल्हि सभ दोकान मे अहां के अंग्रेजीए के किताब. . . पत्र-पत्रिका सभ देखय लेल मिलत. दिल्ली मे दक्षिण मे जेएनयू के इलाका. . . आओर उत्तर मे दिल्ली विश्वविद्यालय के इलाका मे. . . नई सड़क . . . दरियागंज मे खोजला पर किछ दोकान मे अहां के हिंदी के किताब मिलि सकैत अछि. मुदा अगर अहां कोनो पॉश कॉलोनी. . . वीआईपी इलाका दिस रहैत छी त ओहि ठाम हिन्दी के किताब खोजलो पर नहिं मिलत.
 मन मारि कs घर वापस आबि गेलहुं. आब किनको सं कहि कs मंगायब पड़त. नहिं त कहिओ दरियागंज. . . नई सड़क दिस जाए के मौका मिलत त खरीदब. मुदा एहि सं पता चलैत अछि जे देश मे हिंदी. . . संस्कृत के कि हाल भs रहल अछि. शहर सभ मे स्कूल- कॉलेज मे पढ़ाई-लिखाई अंग्रेजीए मे भs रहल अछि. किछ दिन के बाद एहन भs जाएत जे बच्चा सभ के हिंदी पढ़ाबय लेल मनोहर पोथी सेहो खोजने नहिं मिलत.
 मन मारि कs घर वापस आबि गेलहुं. आब किनको सं कहि कs मंगायब पड़त. नहिं त कहिओ दरियागंज. . . नई सड़क दिस जाए के मौका मिलत त खरीदब. मुदा एहि सं पता चलैत अछि जे देश मे हिंदी. . . संस्कृत के कि हाल भs रहल अछि. शहर सभ मे स्कूल- कॉलेज मे पढ़ाई-लिखाई अंग्रेजीए मे भs रहल अछि. किछ दिन के बाद एहन भs जाएत जे बच्चा सभ के हिंदी पढ़ाबय लेल मनोहर पोथी सेहो खोजने नहिं मिलत.
 अहां सभ के हमर नमस्कार. हेलो मिथिला पर अहां सभक सुझाव. . . विचार. . . कमेंट मिलैत रहैत अछि. ओ हमरा लेल बड़ काजक रहैत अछि. एहि बहाने अहां सभक प्यार मिलैत रहैत अछि. मुदा पिछला दिन ब्लॉग के सेटिंग गड़बड़ भs गेलाह के कारण अहां सभ हेलो मिथिला पर कमेंट नहिं दs पा रहल छलहुं. एहि के कारण अहां सभ के जे परेशानी भेल ओकरा लेल खेद अछि. ओना परेशानी दूर करय के कोशिश करलौं मुदा अहां के लागय जे अखन आओर किछ करय के जरूरत अछि त हमरा जरूर बतायब. अहांक विचार हमरा लेल बड़ मायने रखैत अछि. हेलो मिथिलाक सुधार के लेल अहां सभक विचार अनमोल होएत अछि. उम्मीद अछि अहांक सहयोग मिलैत रहत.
 धन्यवाद.
 धन्यवाद.
 तीन दिन पूर्व अपन निकटतम मित्र घनश्याम बाबू केर दुर्घटना मे मृत्यु भेलाक पश्चात आय गजानन बाबू चौपाल मे बैसल उदास रहथि। योग्य रहलाक बादो एक प्राइवेट स्कूल मे कम वेतन पर नौकरी करब घनश्याम बाबूक विवशता छल कियैक तऽ घर मे वृद्ध माता, पत्नी, विवाहक योग्य पुत्रीक अतिरिक्त शिक्षारत पुत्रक भरण पोषणक भार हुनके कमाय पर। आय पूरा परिवारे बेसहारा भऽ गेल। एहेन घटना तऽ ककरो वास्ते दुखद होइते छैक लेकिन गजानन बाबूक दुख ताहि सँ बेसी बुझना जाइत अछि। जखन चौपालक लोक सब आग्रह करैत खोदि खोदि पुछलखिन्ह, तकर बाद पता चलल हुनक दुखक असली कारण।
 दुर्घटनाक बाद घायल घनश्याम बाबू केँ अस्पताल आनल गेल आ डाक्टर देखतहिं मृत घोषित कऽ देलक। पुत्रक बाहर रहबाक कारणें अंतिम संस्कार तत्काल सम्भव नहि छल। गजानन बाबू आर लोक सब सँ विचार कय लाश केँ शीत गृह मे रखबाक प्रबंध करय लगलाह। लेकिन सरकारी अस्पताल - सीधा सीधी बिना घूसक एको डेग चलब मुश्किल। शीत-गृहक कर्मचारी बाजल - "जगह नहीं है"। गजानन बाबू स्थिति सँ उत्पन्न सम्वेदना देखबैत, अपन सब ज्ञान, अनुभव लगाकऽ थाकि गेलाह किन्तु शीत-गृह कर्मी अपन राग बजबैत रहल जे - "जगह नहीं है"। गजानन बाबू परेशन छलाह। ताबत सरकारी तंत्रक मौन संकेत बुझनिहार एक नवयुवक आबि कर्मचारीक हाथ मे एकटा नमरी थमाबैत कहलखिन्ह - "अब तो जगह है न"? तत्काले जगह भेट गेल। लाश राखल गेल। काज भेलाक पश्चातो गजानन बाबू दुखी छलाह।
 अगिला दिन पुत्रक आगमनक बाद पोस्टमार्टमक तैयारी होमय लागल। अस्पताल मे एम्बुलेन्सक सुविधा सेहो छल। जहिना आजुक समय मे सरकारी गाड़ी सँ सरकारक काज छोड़ि शेष सब काज होइत अछि तहिना अस्पताल केर प्रबंधकक घर मे प्रबंध करवाक हेतु एम्बुलेन्सक सार्थक उपयोग भऽ रहल छल। प्रबंधकक नाम पर अपन घरक प्रबंध करवा मे ड्रावर साहेब सेहो संकोच नहि करथि। एम्बुलेन्सक कारणे देरी होमय लाग। एम्बुलेन्स आयल आओर ड्राइवर साहेब आबतहिं बजलाह - " अभी हम तुरत आये हैं, एक घण्टे के बाद दूसरे शिफ्ट का आदमी जायगा"। एतबा सुनतहि फेर शीत-गृह मे काज आयल वो योग्य आधुनिक युवक अपन चमत्कार देखौलन्हि। पचास टाकाक एकटा नोट ड्राइवर साहेब कें दैत बजलाह -"अब चलिए"। ड्राइवर तत्काल तैयार भऽ गेल।
 गजानन बाबू मित्रक विछोह, मित्रक परिवारक भबिष्यक चिन्ता सँ तऽ चिन्तिते छलाह, ऊपर सँ ई सब देख भीतरे भीतर छटपटावैत रहलाह जे नैतिकता, ईमानदारी कतऽ चलि गेल। पोस्टमार्टम हाऊस मे सेहो भीड़ छल। बेसी आत्महत्या आओर बेसी दुर्घटना हमरा लोकतंत्रक बिशिष्ट बिशेषता अछि। किनारा जाऽ कऽ जखन सरकारी करमचारी सँ जानकारी लेबाक कोशिश भेल तऽ वो असंवेदनशील प्राणी बाजल - "ये भीड़ तो आप देख ही रहे हैं। सब इसी काम के लिए आया है। कोई राशन या वोट की लाइन तो है नहीं। और मेरे दो ही हाथ हैं। आपका नम्बर जब आयगा तब देखेंगे"। लोक सब अनुमान करय लगलाह तऽ चारि घण्टासँ कम केर मामला नहि छल। ताबत धरि तऽ राति भ् जायत। सबकेँ चिन्तित देख पुनः वो योग्य युवकक योग्यताक काज उपस्थित भेल। येन-केन-प्रकारेण पाँच टा नमरी पर बात फरियायल आओर मरलाक बादो लाइन तोड़ि कऽ घनश्याम बाबूक लाश केँ पोस्टमार्टम हाऊस सँ मुक्त कराओल गेल। गजानन बाबूक नैतिक शिक्षा, ज्ञान, अनुभव सबटा राखले रहि गेल। ककरा चिन्ता अछि जे मृतकक परिवार पर कतेक संकट आयल अछि। अपन वेतनक अतिरिक्त बेसी सँ बेसी आमदनी करब सरकारी सेवकक युगधर्म अछि। एहि युगधर्मक पालन सरकारी सेवकगण अबाध गति सँ सम्पूर्ण देश मे कऽ रहल छथि। एहि क्रम मे पुलिस केँ सेहो यथायोग्य दक्षिणा देबय पड़ल।
 यथायोग्य टाका खर्च करय पड़लन्हि। एवम प्रकारें घनश्याम बाबू वर्तमान लोकतंत्रीय पद्धतिक जाल सँ मुक्त भऽ स्वर्गारोहण केलाह। गजानन बाबू सोचि सोचि भावुक एवं चिन्तित छलाह संगहि एक यक्ष प्रश्न सेहो ठाढ़ छल जे घनश्याम बाबू तऽ कहुना लोकतंत्रीय मुक्ति पाबि स्वर्गारोहण केलाह किन्तु हमर मुक्ति केर कोन रास्ता निकलत? हमर स्वर्गारोहण भऽ सकत की नहि?
 दुर्घटनाक बाद घायल घनश्याम बाबू केँ अस्पताल आनल गेल आ डाक्टर देखतहिं मृत घोषित कऽ देलक। पुत्रक बाहर रहबाक कारणें अंतिम संस्कार तत्काल सम्भव नहि छल। गजानन बाबू आर लोक सब सँ विचार कय लाश केँ शीत गृह मे रखबाक प्रबंध करय लगलाह। लेकिन सरकारी अस्पताल - सीधा सीधी बिना घूसक एको डेग चलब मुश्किल। शीत-गृहक कर्मचारी बाजल - "जगह नहीं है"। गजानन बाबू स्थिति सँ उत्पन्न सम्वेदना देखबैत, अपन सब ज्ञान, अनुभव लगाकऽ थाकि गेलाह किन्तु शीत-गृह कर्मी अपन राग बजबैत रहल जे - "जगह नहीं है"। गजानन बाबू परेशन छलाह। ताबत सरकारी तंत्रक मौन संकेत बुझनिहार एक नवयुवक आबि कर्मचारीक हाथ मे एकटा नमरी थमाबैत कहलखिन्ह - "अब तो जगह है न"? तत्काले जगह भेट गेल। लाश राखल गेल। काज भेलाक पश्चातो गजानन बाबू दुखी छलाह।
 अगिला दिन पुत्रक आगमनक बाद पोस्टमार्टमक तैयारी होमय लागल। अस्पताल मे एम्बुलेन्सक सुविधा सेहो छल। जहिना आजुक समय मे सरकारी गाड़ी सँ सरकारक काज छोड़ि शेष सब काज होइत अछि तहिना अस्पताल केर प्रबंधकक घर मे प्रबंध करवाक हेतु एम्बुलेन्सक सार्थक उपयोग भऽ रहल छल। प्रबंधकक नाम पर अपन घरक प्रबंध करवा मे ड्रावर साहेब सेहो संकोच नहि करथि। एम्बुलेन्सक कारणे देरी होमय लाग। एम्बुलेन्स आयल आओर ड्राइवर साहेब आबतहिं बजलाह - " अभी हम तुरत आये हैं, एक घण्टे के बाद दूसरे शिफ्ट का आदमी जायगा"। एतबा सुनतहि फेर शीत-गृह मे काज आयल वो योग्य आधुनिक युवक अपन चमत्कार देखौलन्हि। पचास टाकाक एकटा नोट ड्राइवर साहेब कें दैत बजलाह -"अब चलिए"। ड्राइवर तत्काल तैयार भऽ गेल।
 गजानन बाबू मित्रक विछोह, मित्रक परिवारक भबिष्यक चिन्ता सँ तऽ चिन्तिते छलाह, ऊपर सँ ई सब देख भीतरे भीतर छटपटावैत रहलाह जे नैतिकता, ईमानदारी कतऽ चलि गेल। पोस्टमार्टम हाऊस मे सेहो भीड़ छल। बेसी आत्महत्या आओर बेसी दुर्घटना हमरा लोकतंत्रक बिशिष्ट बिशेषता अछि। किनारा जाऽ कऽ जखन सरकारी करमचारी सँ जानकारी लेबाक कोशिश भेल तऽ वो असंवेदनशील प्राणी बाजल - "ये भीड़ तो आप देख ही रहे हैं। सब इसी काम के लिए आया है। कोई राशन या वोट की लाइन तो है नहीं। और मेरे दो ही हाथ हैं। आपका नम्बर जब आयगा तब देखेंगे"। लोक सब अनुमान करय लगलाह तऽ चारि घण्टासँ कम केर मामला नहि छल। ताबत धरि तऽ राति भ् जायत। सबकेँ चिन्तित देख पुनः वो योग्य युवकक योग्यताक काज उपस्थित भेल। येन-केन-प्रकारेण पाँच टा नमरी पर बात फरियायल आओर मरलाक बादो लाइन तोड़ि कऽ घनश्याम बाबूक लाश केँ पोस्टमार्टम हाऊस सँ मुक्त कराओल गेल। गजानन बाबूक नैतिक शिक्षा, ज्ञान, अनुभव सबटा राखले रहि गेल। ककरा चिन्ता अछि जे मृतकक परिवार पर कतेक संकट आयल अछि। अपन वेतनक अतिरिक्त बेसी सँ बेसी आमदनी करब सरकारी सेवकक युगधर्म अछि। एहि युगधर्मक पालन सरकारी सेवकगण अबाध गति सँ सम्पूर्ण देश मे कऽ रहल छथि। एहि क्रम मे पुलिस केँ सेहो यथायोग्य दक्षिणा देबय पड़ल।
 यथायोग्य टाका खर्च करय पड़लन्हि। एवम प्रकारें घनश्याम बाबू वर्तमान लोकतंत्रीय पद्धतिक जाल सँ मुक्त भऽ स्वर्गारोहण केलाह। गजानन बाबू सोचि सोचि भावुक एवं चिन्तित छलाह संगहि एक यक्ष प्रश्न सेहो ठाढ़ छल जे घनश्याम बाबू तऽ कहुना लोकतंत्रीय मुक्ति पाबि स्वर्गारोहण केलाह किन्तु हमर मुक्ति केर कोन रास्ता निकलत? हमर स्वर्गारोहण भऽ सकत की नहि?
 फोटो देखला के बाद आब मिलय लेल मन बेचैन होबय लागल. लागैत छल 10 दिन बाद आबय वाला जन्मदिन अखने आबि जाय. घुरि-फिर के आबि आ लिफाफा सं फोटो निकालि निहारय लागि. किएक कतहुं आओर मन लागत.
 हमर मनक स्थिति देख डेरा के पास रहय वाला गामक एकटा लड़का के पता चलि गेल जे अगुआ सभ डायरेक्ट हिनके पास ठमकि गेल छलन्हि. बिआहक गप्प चलि रहल छनि. ओकरा पता चलिते दिल्ली मे गाम के रहय वाला सभ हमतुरिया दोस सभ के कानों-कान खबर भ गेलन्हि.
 हमर गाम के आबादी के हिसाब सं देखल जाय त रोड कात मे गुप्ताजी सभ आओर बाकी मे कायस्थ. . . ब्राह्मणक बेसि आबादी छन्हि. लालाजी सभ के बेसि आबादी होबाक कारणे सभ एक-दोसरा के नाम के अंत मे लाल लगा कs पुकारैत छथिन्ह. गाम मे लोक सभ हमरो हित लाल के नाम सं पुकारैत छलाह.
 हमतुरिया मे हम सभ एक-दु क्लास आगां-पाछां के लडका सभ संगे घुमलौं-फिरलौं. . . हंसी-मजाक करलौं. . . मस्ती करलौं. आब दिल्लीओ अएला के बाद शेखर लाल. . . सुमनलाल. . . राजीवलाल. . . उदयलाल. . . विनोद लाल. . . मनोजलाल सभ बीच-बीच मे मिलैत रहलौं. . . गाम घर के गप्प होएत रहल.
 हमतुरिया मे हम सभ एक-दु क्लास आगां-पाछां के लडका सभ संगे घुमलौं-फिरलौं. . . हंसी-मजाक करलौं. . . मस्ती करलौं. आब दिल्लीओ अएला के बाद शेखर लाल. . . सुमनलाल. . . राजीवलाल. . . उदयलाल. . . विनोद लाल. . . मनोजलाल सभ बीच-बीच मे मिलैत रहलौं. . . गाम घर के गप्प होएत रहल.
 हमर बिआहक बात सुनतहिं सभ शनि दिन सांझ मे धमकि गेलाह. पार्टी होबाक चाही. हम शाकाहारी छी. मुदा मैथिल के पार्टी बिना माछ-चिकेन के भए नहिं सकैत अछि. पर्स सं पाई निकालि राजीव लाल चिकेन लाबय चलि गेलाह. . . विनोदलाल एक कैरेट भरि कs बीयर ल अएलाह. . . शेखरलाल दोसर चीज सभके ओरिआन मे लागि गेलाह. सुमनलाल मिठाई. . . नमकीन लs अएलाह. उदयलाल किचेन के भार संभारि खाना बनाबय लेल जे लड़का के राखने छलहुं ओकरा निर्देश देबय लगलाह. . . प्याज छिल त लहसुन छिल. . . मसाला ला त तेल ला. चूंकि हमरा लेल शाकाहारी खाना सेहो बनय के रहय ताही लेल उदयलाल के कनि बेसि प्रयास करय पड़ि रहल छलन्हि.
 ई कि ? सभ भौंचक. . . ई केना जानैत अछि ?
 शेखर- एकर जन्मपत्री त हमरा संग छ हितलाल ! ई सीएम साइंस कॉलेज के मैथ के एचओडी वीरेन्द्रबाबू के बेटी छथीह. कॉलेज के कोन लड़का नहिं हिनका चिन्हैत छल. कॉलेज के सभ सं सुन्नर लड़की. सभ लड़का हिनका पर फिदा. . . श्वेता सं बतिआय लेल लड़का सभ बहाना खोजैत छल. मुदा वीरेन्द्रबाबू के लs क सभ डरितो छल.
 वीरेन्द्र बाबू हमर छोटका कका के संगी छलखिन्ह. कका के कहला पर हम हुनका घरों पर गेलहुं. ओतबे पता लागल जे श्वेता वीरेन्द्र सर से बेटी छथीह. ओहि के बाद हमर हुनका घर आना- जाना शुरू. . . ट्यूशन सेहो धs लेलहुं हुनका सं. श्वेता के चक्कर मे एकबेर बस स्टैंड के पाछा जे विनयआ रहय छ ओकरा सं झगड़ो भs गेल रहय कॉलेज मे. कि कहिअ भाय. . एक बेर देखबs त अपना मे नहिं रहबह. ओकरे लेल स्पैलंडर मोटरसाइकिल सेहो लेलहुं. अपना दिस स कोनो मौका नहिं जाय दी. . खूब हंसी-मजाक. . . घुमनाय- फिरनाय सभ होए. मुदा राखी दिन सभ गुड़ गोबर भ गेलह . . . श्वेता के फोन आएल आबय लेल. . . दौड़ते गेलहुं. मुदा कि पता छल जे ओ पहिने सं राखी लs तैयार अछि. . . जानतहुं त जएबो नहिं करतौं.
 मुदा हम ओकर मुसकी देखि ई आस मे कि कोन ठिकान. . . ई सभ दुनिया के दिखाबय लेल होए. . . लागल रहलौं. . . हमहुं साला पगला. . . पाछां-पाछां लागल रहलौं. इंटर कएला के बाद त दिल्लीए आबि गेलहुं. ओना पिछला दिन गाम गेल छलहुं त कका कहैत छलाह जे ओ बंगलौर सं आईआईएम कs रहल छथीह.
 विनोदलाल- लs हितलाल. . . तोरा सं बेसि त शेखरलाल सं जानपहचान छनि. अपना धरि इहो बड़ कोशिश करलक. मुदा अपना त ओतेक देर वेट नहिं करय छिअ. जे होए तुरंत. . . न या छ तुरंत . अपन त हरदम तैयार. . . शर्ट के जेब मे हनुमान चालीसा त पेंट के जेब मे कंडोम. . . नहिं जानि कखन कि काज आबि जाय.
 हमरा रहल नहिं गेल. विनोद के झाड़ैत कहलिएन्हि- ई बुड़ि . . . गप्प हांकय छ... बोलनाय दोसर गप्प छै ओर करनाय दोसर. . . ऑफिसे मे त पचासों टा लड़की छ. . . एकोटा तोरा संग अएलह कि नहिं? फर्क इहे छै जे तों सभ लड़की मे एकेटा चीज देखैत छsह आओर लड़की सभ लड़का मे सं सिर्फ एकेटा के देखैत छै. बुझलह कि नहिं.
 हमरा तमसाएल देखला पर सुमनलाल बात संभारैत बोलय- भाय जे होए. . . फोटो देखि त लगैत छ जोड़ी मस्त रहतs.
 विनोदलाल- आओर आब शेखर त साला सेहो भ s गेलह.
 उदयलाल- तोरा हाथ नहिं लगलह. . . दोसर ककरो सं त चक्कर नहिं छलई न ?
 शेखरलाल- नहिं भाय. . . कैरेक्टर पर कोनो सवाल नहिं उठा सकय छ. असल मे ओ एतेक दिल के साफ. . . हेल्पिंग नेचर के. . . हंसमुख. . . मिलनसार छै नहिं जे लोक गलत मायने निकलि लैत अछि. हमरो संग सेहो कहि सकय छ. ओना आई काल्हि के छौरा सभ के कि कहबह. . . जे लड़की नहिं मिलतह. . . ओकरा बारे मे दस तरहक हल्ला उठा देतह. ओ एहन छै त ओ ओहन छै.
 शेखर- आओर हितलाल अपने जेहन छथि हंसमुख. . . मिलनसार. . . दोसर के दर्द समझय वाला छथि ओहि हिसाब सं दुनु के जोड़ि हिट रहतन्हि.
 गप्प करैत राति के दु बाजि गेल. . . नौकरबा के कहलौ छोटू खाना लगाबय. . . खाना खएला के बाद एक बेर फेर श्वेता के गप्प शुरू भ गेल.
 सदस्यता लें संदेश (Atom)